《游洋州崇法院》
宋代·郑郧

晓色熹微麦陇间，杖藜徐步扣禅关。
两浇水足东西堰，一抹云收南北田。
仕路驰驱惊岁晚，僧寮燕坐觉身閒。
故园早办归来计，莫待星霜满鬓斑。

作者简介：郑郧，字梦授，建安（今福建建瓯）人。孝宗乾道二年（一一六六）进士（明嘉靖《建宁府志》卷一五）。淳熙二年（一一七五）为融州教授（《岭外代答》卷一○），历静江府司法参军。八年，知保昌县（清道光《直隶南雄州志》卷四）。事见清嘉庆《广西通志》卷二二三。